钦定古今图书集成/明伦汇编/宫闱典/第098卷 > 《赠别张驸马》戎昱
## 钦定古今图书集成/明伦汇编/宫闱典/第098卷 > 《赠别张驸马》戎昱

“上元年中长安陌，见君朝下欲归宅。飞龙骑马三十
匹，玉勒雕鞍照初日。数里衣香遥扑人，长衢雨歇无
纤尘。从奴斜抱敕赐锦，双双蹙出金麒麟。天子爱婿
皇后弟，独步明时负权势。一身扈跸承殊泽，甲第朱
门耸高戟。凤皇楼上伴吹箫，鹦鹉杯中醉留客。泰去
否来何足论，宫车晏驾人事翻。一朝负谴辞丹阙，五”
年待罪湘江源。冠冕凄凉几迁改，眼见桑田变成海。
华堂金屋别赐人，细眼黄头总何在。渚宫相见寸心
悲，懒欲今时问昔时。看君风骨殊未歇，不用愁来双
泪垂。